Source: http://www.csepreg.hu/hu/hirek/onkormanyzat/birosagi-ulnokvalasztas-2019.html
Timestamp: 2019-04-22 20:00:57
Document Index: 14260228

Matched Legal Cases: ['Bíróság ', 'bíróság ', 'bíróság ', 'bíróság ', 'bíróság ', 'bíróság ']

feltöltve: 2019. április 9. 08:50 | utolsó módosítás: 2019. április 9. 13:28
Magyarország köztársasági elnöke 95/2019. (III.5.) KE határozatában a bírósági ülnökök választását 2019. március 7. és 2019. április 30. napja közötti időszakra tűzte ki.
Magyarország Alaptörvénye, Bíróság fejezetének 27. cikk (2) bekezdése értelmében a törvény által meghatározott ügyekben és módon, nem hivatásos bírák -ülnökök- is részt vesznek az ítélkezésben. A bírák jogállásáról és javadalmazásáról szóló 2011. évi CLXII. törvény (továbbiakban: Bjt.) 216. § (1) bekezdése rendelkezik arról, hogy az ülnökök megbízása 4 évre szól. A legutóbbi ülnökválasztásra 2015. évben került sor, akiknek a megbízatása ez évben, az új ülnökválasztástól számított 30 nap elteltével jár le.
Csepreg Város Önkormányzat Képviselő-testülete a Szombathelyi Törvényszékhez, a Kőszegi Járásbírósághoz, és a Szombathelyi Közigazgatási és Munkaügyi Bírósághoz választ ülnököket, az Országos Bírósági Hivatal elnöke 20.SZ/2019.(II.21.) OBHE határozatában megállapított létszámban.
Bírósági ülnök jelölt lehet:
A jelölt a jelölés elfogadásáról írásban nyilatkozik.
A jelöltnek hatósági erkölcsi bizonyítvánnyal kell igazolnia büntetlen előéletét. Amennyiben ezen igazolási kötelezettségét elmulasztja, ülnökké megválasztani nem lehet.
A Bjt. szerint a bírósági ülnököket a bíróság illetékességi területén lakóhellyel rendelkező nagykorú magyar állampolgárok, a bíróság illetékességi területén működő helyi önkormányzatok, és az egyesületek - pártok kivételével - jelölik.
A fiatalkorúak büntető ügyeiben eljáró bíróság pedagógus ülnökeit a bíróság illetékességi területén működő alapfokú és középfokú nevelési-oktatási intézmények tantestületei, a nem pedagógus ülnökeit az egyesületek, a foglalkozásuk szerinti érdek-képviseleti szervek, valamint a Be. 680.§ (5) bek.c) pontja szerinti, a család-, gyermek- és ifjúságvédelmi szolgáltatás, gyámügyi igazgatás keretében az ellátottak gyógyítását, ápolását, foglalkoztatását, fejlesztését, ellátását, nevelését, gondozását vagy szociális segítését, a gyermek sorsának rendezését közvetlenül szolgáló, egyetemi vagy főiskolai végzettséghez kötött munkakörben foglalkoztató vagy korábban foglalkoztató szervezetek jelölik.
A közigazgatási és munkaügyi bíróságok ülnökeit elsősorban a munkavállalók és munkaadók érdek-képviseleti szervei jelölik.
Felkérem a fent leírt feltételeknek megfelelő állampolgárokat, egyesületeket, alapfokú és középfokú nevelési-oktatási intézményeket, a gyermekvédelmi ellátórendszerben foglalkoztató szervezeteket, hogy jelöljenek bírósági ülnöknek választható személyeket, akik az ismertetett feltételeknek megfelelnek!
A jelöléshez szükséges nyomtatványok a Csepregi Közös Önkormányzati Hivatal titkárságán beszerezhetők vagy jelen tájékoztató végéről (mellékletek) letölthetők.
Csatolni kell továbbá minden ülnök jelöltnek az alábbi dokumentumokat:
a bírósági ülnökök részére kiállított hatósági erkölcsi bizonyítványt, mely igazolja, hogy
nem áll közügyektől eltiltás hatálya alatt. - A jelöléshez ezen speciális feltételt is igazoló erkölcsi bizonyítványt kell igényelni!
A fiatalkorúak büntetőügyeiben eljáró bíróság ülnökjelöltjének
igazolnia kell továbbá a megválasztásához Be. 680. § (5) bekezdésének megfelelő, szükséges adatokat és tényeket, ezért - fentieken túl - mellékelnie kell a tényeket tartalmazó dokumentumokat (pedagógus, pszichológus diploma másolata, a Be. 680. (5) bek. c) pontja szerinti munkáltatói igazolás)
A jelöléseket tartalmazó „Bírósági ülnökké jelölés”, „Nyilatkozat bírósági ülnökké jelölés elfogadásáról” nyomtatványokat, valamint a jelölt „Hatósági erkölcsi bizonyítványát” – legkésőbb 2019. április 23. napján (kedd) 12.00 óráig lehet leadni a Csepregi Közös Önkormányzati Hivatal titkárságán.
Csepreg, 2019. április 9.
dr. Balogh László sk.
A cikket eddig 82 ember olvasta.
Jelölés általános bírósági ülnök 2019.04.09. 35.5 Kb
Jelölés fiatalkorúak bírósági ülnöke 2019.04.09. 35.0 Kb
Jelölés km. bírósági ülnök 2019.04.09. 34.0 Kb
jelölést elfogadó nyilatkozat 2019.04.09. 35.5 Kb
tájékoztató hatósági, erkölcsi bizonyítvány 2019.04.09. 945.6 Kb
tájékoztató ülnök jogai, kötelezettségei 2019.04.09. 69.1 Kb
Csilla, Noémi napja.
helye: Csepreg-Kiszsidány